text: Un petitelet s'abaissa
   PageV01P100
   Cléomadès, si esgarda
   La pucele qui se dormoit ;
   Et, quand Cléomadès la voit
   Si plaisanment blanche et vermeille,
   De sa grant biauté s'esmerveille
   Plus que de riens qu'il veïst onques.
   Bien tesmoignoit ses cuers adonques
   Que onques mais n'avoit veü
   Si bele riens com cele fu.
   Lors se pensa que, s'il osoit,
   Moult volentiers la baiseroit.
   Tant s'enhardi qu'il la baisa
   II fois, et ele s'esveilla,
   Les iex ouvri en souspirant
   Qui moult erent dous et plaisant.
   Moult durement s'espaouri
   Quant I home vit devant li.
  